č. j.
/2022/Predn.
Zmluva o poskytovaní servisu kopírovacích zariadení
uzatvorená podľa § 269 ods. 2 zákona č. 513/1991 Zb. Obchodného zákonníka
(ďalej len „zmluva“)

I.
Zmluvné strany

Objednávateľ:
Názov:
Mesto Nitra
Zastúpený:
Marek Hattas, primátor mesta Nitry
osoba oprávnená rokovať 
vo veciach technických:
Roman Stolárik, stolarik.roman@msunitra.sk, 0911510290
Sídlo:
Štefánikova trieda 60, 950 06 Nitra

IČO:
00308307 

DIČ:
202 110 2853

IČ DPH:
SK2021102853

Bankové spojenie:
Slovenská sporiteľňa, a.s. 

IBAN:
SK0409000000005028001139

(ďalej len „objednávateľ“)

a

Poskytovateľ:
Obchodné meno:

Štatutárny orgán:

osoba oprávnená rokovať
vo veciach technických:
doplniť, e-mail, tel. kontakt
Sídlo:


IČO:


DIČ:


IČ DPH:


Bankové spojenie:


IBAN:

Registrácia:

(ďalej len „poskytovateľ“)
(Objednávateľ a poskytovateľ ďalej spolu ako „zmluvné strany“ a jednotlivo aj ako „zmluvná strana“)
II.
Predmet zmluvy

2.1 Predmetom tejto zmluvy je úprava vzájomných práv a povinnosti medzi objednávateľom a poskytovateľom pri poskytovaní služieb uvedených v bode 2.2 a 2.3 tohto článku zmluvy.

2.2 Poskytovateľ sa zaväzuje riadne realizovať pre objednávateľa servis a opravy multifunkčných zariadení podľa prílohy č. 1 tejto zmluvy (ďalej len „zariadenia“) s použitím originálnych náhradných dielov, a to tak, aby tieto zariadenia boli v požadovanom prevádzkyschopnom stave. Objednávateľ sa zaväzuje za riadne a včas vykonaný servis a potrebné opravy zariadení zaplatiť dohodnutú cenu v zmysle a za podmienok uvedených v tejto zmluve.
2.3 Poskytovateľ sa zaväzuje poskytovať služby podľa tejto zmluvy v nasledovnom rozsahu:

a) operatívne odstraňovanie porúch zariadení po ich nahlásení objednávateľom,
b) profylaktické prehliadky zariadení 1x mesačne,
c) poskytovanie ostatných servisných služieb neuvedených v bode 2.3 písm. a) a b) tohto článku zmluvy.

2.4 Servis nezahŕňa správu IT a zásahy do IT štruktúry zariadení.
III.
Spôsob poskytovania služieb

3.1 Zmluvné strany sa dohodli, že servis a opravy zariadení bude poskytovateľ uskutočňovať na základe hlásení objednávateľa doručených poskytovateľovi, a to písomne, najmä prostredníctvom e-mailu. Kontaktnými osobami zmluvných strán zodpovedných za plnenie tejto zmluvy a nahlasovanie požiadaviek objednávateľa sú:

a) za poskytovateľa:

· meno, priezvisko, tel. číslo a emailová adresa

b) za objednávateľa:

· Roman Stolárik, stolarik.roman@msunitra.sk, 0911510290
Zmluvné strany sú povinné si včas oznamovať zmeny osôb podľa tohto bodu zmluvy a ich kontaktných údajov.
3.2 Hlásenie bude obsahovať vymedzenie požadovanej služby, označenie konkrétneho zariadenia, ktoré je potrebné servisovať, prípadne opraviť, určenie konkrétneho miesta poskytnutia služby, požadovaného termínu a času, do ktorého sa má služba poskytnúť.
3.3 Servisný technik poskytovateľa je povinný dostaviť sa na servisný zásah najneskôr na druhý pracovný deň od doručenia hlásenia.
3.4 Vykonanie pravidelnej profylaktickej prehliadky zariadení poskytovateľ oznámi objednávateľovi vždy jeden pracovný deň pred plánovanou prehliadkou.

3.5 Poskytovateľ zabezpečí servis a opravu zariadení len originálnymi náhradnými dielmi.
3.6 Poskytovateľ na vlastné náklady odoberie použité (prázdne) tonerové kazety a zabezpečí ich ekologickú likvidáciu v súlade s platnou legislatívou.

3.7 Poskytovateľ je pri poskytovaní služieb v zmysle a za podmienok uvedených v tejto zmluve viazaný v dohodnutom rozsahu pokynmi objednávateľa. Poskytovateľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom, ak poskytovateľ mohol túto nevhodnosť zistiť pri vynaložení odbornej starostlivosti.
3.8 Objednávateľ je oprávnený vykonať priebežne kontrolu plnenia povinností poskytovateľa riadne poskytnúť služby, v prípade zistenia chybne vykonávaných služieb môže objednávateľ požadovať od poskytovateľa, aby zistené nedostatky odstránil okamžite na mieste plnenia a poskytovateľ sa zaväzuje takto reklamované nedostatky poskytovaných služieb odstrániť okamžite na mieste plnenia.

3.9 Zmluvné strany sa zaväzujú písomne si oznamovať všetky skutočnosti, ovplyvňujúce poskytovanie služieb po stránke obsahovej a termínovej.

3.10 Nedodržanie záväzku poskytovateľa poskytnúť služby v dohodnutom množstve, kvalite, mieste, termíne a čase budú zmluvné strany považovať za podstatné porušenie tejto zmluvy.
IV.

Miesto a čas plnenia
4.1 Miestom poskytovania služieb podľa tejto zmluvy je sídlo objednávateľa: Štefánikova trieda 60, 950 06 Nitra, budova Mestského úradu v Nitre a budove Turistického informačného centra v Nitre, Štefánikova trieda 1, Nitra. 
4.2 Služby podľa tejto zmluvy bude poskytovateľ realizovať počas pracovných dní, v čase úradných hodín objednávateľa nasledovne:

a) v pondelok, utorok a vo štvrtok od 8:00 hod. do 15:00 hod.,

b) v stredu od 8:00 hod. do 16:45 hod.,

c) v piatok od 8:00 hod. do 13:45 hod.
V.

Cena a platobné podmienky
5.1 Zmluvné strany sa dohodli, že cena za poskytovanie služieb na základe tejto zmluvy je dohodnutá v súlade so zákonom č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a je bližšie špecifikovaná nasledovne:
5.1.1 Mesačný paušál a cena za vyhotovenú stranu:
a) mesačný servisno – materiálový paušál /nezahŕňa žiadne predplatené strany/
...............€ + DPH

b) za každú vyhotovenú stranu čiernobielu A4
................€ + DPH

c) za každú vyhotovenú stranu farebnú A4
................€ + DPH

Formát A3 je účtovaný ako 2xA4.

5.2 Zmluvné strany sa výslovne dohodli, že celková maximálna súhrnná výška ceny za služby poskytnuté podľa tejto zmluvy po celú dobu právnej záväznosti tejto zmluvy nemôže presiahnuť objednávateľom stanovený finančný limit sumu 45.300,00,- EUR bez DPH.
5.3 Skutočný počet vyhotovených kópií prostredníctvom zariadení bude poskytovateľ zisťovať 1x za mesiac, vždy v prvý pracovný deň v mesiaci. Pri zariadeniach pripojených na sieť príde stav počítadla automaticky emailom. Zmluvné strany uskutočnia písomné odčítanie stavov počítadiel jednotlivých zariadení, najneskôr ku dňu začatia poskytovania služby poskytovateľom vo vzťahu k jednotlivým zariadeniam.
5.4 Do počtu skutočne vyhotovených kópií sa nezapočítavajú tie, ktoré boli vyhotovené servisným technikom poskytovateľa pri odstraňovaní poruchy vzniknutej na zariadení.

5.5 V cene služby sú obsiahnuté všetky náklady poskytovateľa súvisiace s poskytnutím služieb podľa tejto zmluvy. Poskytovateľ vyhlasuje, že takto dohodnutá cena zahŕňa všetky jeho predpokladané náklady a primeraný zisk. V cene nie je započítaný kancelársky papier.
5.6 Poskytovateľ vystavuje faktúry za poskytovanie služieb podľa tejto zmluvy vždy do 15. dňa nasledujúceho kalendárneho mesiaca. Faktúra musí obsahovať náležitosti podľa ustanovenia § 74 zákona č. 222/2004 Z.z. o dani z pridanej hodnoty v znení neskorších predpisov. Prílohou faktúry vystavenej poskytovateľom budú:

a) hlásenia objednávateľa na opravu zariadenia, na dodanie a výmenu náhradných dielov
b) protokoly o dodávke a výmene náhradných dielov a o servisnom úkone potvrdzujúce vykonanie požadovanej služby poskytovateľom,

c) protokol o vykonanej profylaktickej prehliadke,

d) protokol o vytlačených stranách s uvedením počtu vytlačených strán na jednotlivých zariadeniach.
5.7 Platbu vykoná objednávateľ za preukázateľne riadne a včas dodané služby na základe riadne vystavenej faktúry do 30 dní odo dňa jej riadneho doručenia objednávateľovi
5.8 Pre účely tejto zmluvy sa za dátum úhrady faktúry zo strany objednávateľa považuje dátum odpísania platenej sumy z účtu objednávateľa v jeho banke v prospech účtu poskytovateľa uvedeného v záhlaví tejto zmluvy.

5.9 V prípade, že faktúra nebude obsahovať všetky náležitosti daňového dokladu a/alebo jej súčasťou nebude prílohy v zmysle bodu 5.6 tejto zmluvy, objednávateľ má právo vrátiť faktúru poskytovateľovi na opravu alebo doplnenie. V takom prípade začne nová 30- dňová lehota splatnosti faktúry plynúť po doručení opravenej alebo doplnenej faktúry.

5.10 Zmluvné strany sa dohodli, že na poskytovanie služieb v zmysle a za podmienok uvedených v tejto zmluve objednávateľ neposkytne poskytovateľovi žiadny preddavok.

5.11 Zmluvné strany vylučujú postúpenie pohľadávky na tretiu osobu bez predchádzajúcej vzájomnej písomnej dohody.

VI.
Práva a povinnosti zmluvných strán

6.1 Objednávateľ sa zaväzuje:
a) poskytnúť včasné a kompletné informácie a podklady na zabezpečenie poskytnutia služieb v zmysle a za podmienok uvedených v tejto zmluve
b) umožniť poskytovateľovi prístup k zariadeniam.
6.2 Poskytovateľ sa zaväzuje:
a) poskytnúť služby riadne a včas, s odbornou starostlivosťou, v požadovanej kvalite, v súlade s požiadavkami právnych predpisov ktoré sa na poskytované služby vzťahujú a v zmysle a z a podmienok dohodnutých v tejto zmluve,
b) chrániť záujmy objednávateľa súvisiace s poskytovaním služieb podľa tejto zmluvy, dbať na jeho dobré meno a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
c) dbať na to, aby jeho činnosti pri poskytovaní služieb podľa tejto zmluvy boli maximálne účelné a hospodárne,
d) bezodkladne po zistení písomne upovedomiť objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,

e) dodržiavať všetky pokyny objednávateľa k poskytovaniu služieb a na požiadane informovať objednávateľa o priebehu poskytovania služieb podľa tejto zmluvy

f) zabezpečiť dodávku spotrebného materiálu a náhradných dielov prostredníctvom svojich servisných technikov nasledujúci pracovný deň od nahlásenia poruchy,
g) V prípade ak nebude poskytovateľ schopný odstrániť závadu do 72 hod., zabezpečí bezodplatne objednávateľovi náhradné zariadenie zodpovedajúce svojimi parametrami opravovanému zariadeniu a to až po dobu, kým nebude závada odstránená,

h) zabezpečiť dodržiavanie pracovnej disciplíny svojich zamestnancov, ako aj osôb, prostredníctvom ktorých poskytuje plnenie podľa tejto zmluvy.
6.3 Poskytovateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane objednávateľa, ktorá vznikla v dôsledku porušenia povinností poskytovateľa vyplývajúce pre neho z tejto zmluvy alebo všeobecne záväzných právnych predpisov platných v SR.
VII.

Zodpovednosť za vady
7.1 Poskytovateľ zodpovedá za akékoľvek vady, ktoré má predmet plnenia v čase jeho odovzdania objednávateľovi a počas záručnej doby.
7.2 Poskytovateľ poskytuje objednávateľovi záruku na poskytnuté služby v rozsahu 12 mesiacov a na dodané náhradné diely 24 mesiacov, pokiaľ nie je výrobcom stanovená dlhšia lehota. Záruka začína plynúť pre každé čiastkové plnenie osobitne, a to dňom riadneho vykonania služby a dodania náhradných dielov a riadne potvrdeného servisného listu povereným zástupcom objednávateľa.
7.3 Poskytovateľ preberá všetku zodpovednosť za poskytnuté služby vtedy, ak objednávateľ:

a) splní svoju nahlasovaciu povinnosť pri vzniku poruchy na zariadení,
b) nepovolá k oprave inú servisnú organizáciu,
c) vylúči možnosť poškodenia inou osobou, t. j. neodbornou obsluhou, preťažením, manipuláciou ostrými predmetmi vo vnútri stroja a pod.
7.4 Objednávateľ sa zaväzuje, že prípadnú reklamáciu zistených nedostatkov poskytnutej služby, uplatní bez zbytočného odkladu po jej zistení písomnou formou u poskytovateľa. Zmluvné strany sa výslovne dohodli, že v prípade ak poskytnutá služba nebude zodpovedať požiadavkám objednávateľa a/alebo bude nekvalitná je poskytovateľ bez zbytočného odkladu povinný vykonať jej opravu na vlastné náklady, a to v lehote stanovenej objednávateľom.
7.5 Poskytovateľ sa zaväzuje začať s odstraňovaním vád do 24 hodín od prijatia písomnej (aj formou emailu) reklamácie a odstrániť vady bez zbytočného odkladu. V tej istej lehote oznámi poskytovateľ oznámi objednávateľovi odhadovaný čas trvania odstránenia vád.

7.6 O odstránení vady spíše objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.
VIII.

Sankcie

8.1 V prípade, že poskytovateľ je v omeškaní s plnením podľa tejto zmluvy môže si objednávateľ uplatniť voči poskytovateľovi zmluvnú pokutu vo výške 0,05 % z ceny podľa bodu 5. 2 tejto zmluvy bez DPH denne do 14. dňa omeškania a vo výške 0,2% z celkovej ceny podľa bodu 5.2 tejto zmluvy za bez DPH denne počnúc 15. dňom omeškania. Počnúc 15. dňom omeškania vzniká súčasne objednávateľovi právo odstúpiť od zmluvy.

8.2 V prípade omeškania objednávateľa s úhradou faktúry má poskytovateľ právo na úrok z omeškania  vo výške 0,02% z dlžnej sumy za každý začatý deň omeškania, ktorá sa od 15. dňa omeškania vrátane zvyšuje na 0,1% z dlžnej sumy za každý začatý deň omeškania.
8.3 Ak sa poskytovateľ dostane do omeškania s odstránením vád plnenia je objednávateľ oprávnený uplatniť voči poskytovateľovi zmluvnú pokutu vo výške 0,05% z ceny podľa bodu 5.2 tejto zmluvy bez DPH denne do 14. dňa omeškania a vo výške 0,2% z celkovej ceny podľa bodu 5.2 tejto zmluvy za bez DPH denne počnúc 15. dňom omeškania. Počnúc 15. dňom omeškania vzniká súčasne objednávateľovi právo odstúpiť od zmluvy.
8.4 Úhrada zmluvnej pokuty nie je dotknutý nárok na náhradu škody.
IX.
Doba trvania zmluvy
9.1 Táto zmluva sa uzatvára na dobu určitú, a to na obdobie 48 mesiacov odo dňa nadobudnutia účinnosti tejto zmluvy alebo do vyčerpania finančného limitu podľa bodu 5.2 tejto zmluvy, podľa tohto, ktorá skutočnosť nastane skôr.
9.2 Táto zmluva zaniká:
a) uplynutím času, na ktorý bola uzatvorená,
b) vyčerpaním finančného limitu,

c) písomnou dohodou zmluvných strán,
d) odstúpením od zmluvy, pričom každá zo zmluvných strán je oprávnená odstúpiť od tejto zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
X.
Záverečné ustanovenia

10.1 Túto zmluvu je možné meniť iba písomnými dodatkami podpísanými štatutárnymi zástupcami zmluvných strán.
10.2 Uzatvorením tejto zmluvy poskytovateľ nenadobúda žiadne vlastnícke práva k zariadeniam. Tie sú výlučným majetkom objednávateľa.

10.3 Zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
10.4 Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení:

a) Mesto Nitra zverejní v Centrálnom registri zmlúv, alebo

b) ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
10.5 O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
10.6 Prílohou č. 1 tejto zmluvy je zoznam zariadení.
10.7 Táto zmluva je vyhotovená v štyroch vyhotoveniach, z ktorých 3 sú určené pre objednávateľa a 1 pre zhotoviteľa.
10.8 Zmluvné strany podpisom tejto zmluvy vyjadrujú súhlas s jej obsahom a vyhlasujú, že ju uzatvárajú slobodne a vážne, nie v tiesni a nie za nápadne nevýhodných podmienok.


Za poskytovateľa
Za odberateľa


V ...... dňa
V Nitre dňa
______________________


______________________

Marek Hattas

primátor mesta Nitry
Príloha č. 1 k Zmluve o poskytovaní servisu

kopírovacích zariadení
Zoznam multifunkčných zariadení
	Typ zariadenia
	Aktuálny počet výtlačkov

	KM bizhub C368
	779 803

	KM bizhub C368
	46 557

	KM bizhub C258
	137 051

	KM bizhub C368
	274 622

	KM bizhub C458
	239 660

	KM bizhub C368
	85 943

	KM bizhub C368
	119 640

	KM bizhub C258
	183 076

	KM bizhub C300i
	63 367

	KM bizhub C300i
	93 739

	KM bizhub C368
	60 641

